Katse
Sun katsees tulinen
 käy läpi sydämen.
 Sen hurma joka kerta
 kuin kuohuttaakaan verta,
 kun mulle avaat sen!

 Käy väreet läpi ruumiin,
 ja aavistuksiin kuumiin
 ma salaa raukenen

 ja vapisen,
 kuin syliin hyökylaineen
 ma vajoisin.

 Oi voimaa katsees paineen!
 Oi mustaa silmäkulmaa!
 Oi tulivirtaa julmaa!

 Ma vaihdan onnen, maineen,
 maat, taivaat autuaineen
 suus kuumiin ruusuihin!